section_heading: Povijest
paragraph_text: Dana 23. siječnja 1921. osnovano je Društvo Hrvatski dom, a pola godine kasnije svečano je obavljeno polaganje kamena temeljca za novu zgradu čiju je gradnju vodio vukovarski inženjer Fran Funtak. Dovršeni Hrvatski dom svečano je otvoren 9. srpnja 1922. godine i odmah je postao stožer kulturnog i socijalnog života vukovarskih Hrvata.